erhwenkuo/poetry-chinese-zhtw huggingface dataset:
登聖善寺閣望龍門
作者：成崿（唐）

高閣聊登望，遙分禹鑿門。剎連多寶塔，樹滿給孤園。香境超三界，清流振陸渾。報慈弘孝理，行道得真源。空淨祥煙霽，時光受日溫。願從初地起，長奉下生尊。
秋霽望廬山瀑布
作者：夏侯楚（唐）

常思瀑布幽，晴晀喜逢秋。一帶連青嶂，千尋倒碧流。濕雲應誤鶴，翻浪定驚鷗。星浦虹初下，爐峰煙未收。巖高時褭褭，天淨起悠悠。儻見朝宗日，還須濟巨舟。
濟川用舟楫
作者：胡權（唐）

渺渺水連天，歸程想幾千。孤舟辭曲岸，輕楫濟長川。迥指波濤雪，回瞻島嶼煙。心迷滄海上，目斷白雲邊。氾濫雖無定，維持且自專。還如聖明代，理國用英賢。
洛出書
作者：郭邕（唐）

德合天貺呈，龍飛聖人作。光宅被寰區，圖書薦河洛。象登四氣順，文闢九疇錯。氤氳瑞彩浮，左右靈儀廓。微造功不宰，神行利攸博。一見皇家慶，方知禹功薄。
洛出書
作者：張欽敬（唐）

浮空九洛水，瑞聖千年質。奇象八卦分，圖書九疇出。含微蔔筮遠，抱數陰陽密。中得天地心，傍探鬼神吉。昔聞夏禹代，今獻唐堯日。謬此敘彝倫，寰宇賀清謐。
洛出書
作者：叔孫玄觀（唐）

清洛含溫溜，玄龜薦寶書。波開綠字出，瑞應紫宸居。物著群靈首，文成列卦初。美珍翔閣鳳，慶邁躍舟魚。俾姒惟何遠，休皇複在諸。東都主人意，歌頌望乘輿。
玉壺冰
作者：王季友2（唐）

玉壺知素結，止水複中澄。堅白能虛受，清寒得自凝。分形同曉鏡，照物掩宵燈。璧映圓光入，人驚爽氣淩。金罍何足貴，瑤席幾回升。正值求珪瓚，提攜共飲冰。
美玉
作者：南巨川（唐）

抱玉將何適，良工正在斯。有瑕寧自掩，匪石幸君知。雕琢嗟成器，緇磷志不移。飾樽光宴賞，入佩奉威儀。象德曾留記，如虹竊可奇。終希逢善價，還得桂林枝。
琢玉
作者：丁居晦（唐）

卞玉何時獻，初疑尚在荊。琢來聞制器，價衒勝連城。虹氣沖天白，雲浮入信貞。佩為廉節德，杯作侈奢名。露璞方期辨，雕文幸既成。他山豈無石，寧及此時呈。
白珪無玷
作者：辛宏（唐）

片玉表堅貞，逢時寶自呈。色鮮同雪白，光潤奪冰清。皎皎無瑕玷，鏘鏘有佩聲。崑山標重價，垂棘振香名。抱璞心常苦，全真道未行。琢磨忻大匠，還冀動連城。
鮫人潛織
作者：康翊仁（唐）

珠館馮夷室，靈鮫信所潛。幽閒雲碧牖，滉漾水精簾。機動龍梭躍，絲縈藕淬添。七襄牛女恨，三日大人嫌。透手擊吳練，凝冰笑越縑。無因聽劄劄，空想濯纖纖。
瑕瑜不相掩
作者：陳中師（唐）

出石溫然玉，瑕瑜素在中。妍媸因異彩，音韻信殊風。讓美心方並，求疵意本同。光華開縝密，清潤仰磨礱。秀質非攘善，貞姿肯廢忠。今來儻成器，分別在良工。
戛玉有餘聲
作者：管雄甫（唐）

戛玉音難盡，凝人思轉清。依稀流戶牖，彷彿在簷楹。更逐松風起，還將澗水並。樂中和舊曲，天際轉餘聲。漂渺浮煙遠，溫柔入耳輕。想如君子佩，時得上堂鳴。
珠還合浦
作者：鄧陟（唐）

至寶含沖粹，清虛映浦灣。素輝明蕩漾，圓彩色玢ge。昔逐諸侯去，今隨太守還。影搖波里月，光動水中山。魚目徒相比，驪龍乍可攀。願將車飾用，長得耀君顏。
濁水求珠
作者：呂價（唐）

至寶誠難得，潛光在濁流。深沈當處晦，皎潔庶來求。綴履將還用，褰裳必更收。蚌胎應自別，魚目豈能儔。日彩逢高鑒，星光詎暗投。不因今日取，泥滓出無由。
暗投明珠
作者：苑gT（唐）

至寶欣懷日，良茲豈可儔。神光非易鑒，夜色信難投。錯落珍寰宇，圓明隔淺流。精靈辭合浦，素彩耀神州。抱影希人識，承時望帝求。誰言按劍者，猜忌卻生讎。
暗投明珠
作者：羅泰（唐）

媚川時未識，在掌共傳名。報德能欺暗，投人自欲明。月臨幽室朗，星沒曉河傾。的皪驪龍頷，熒煌彩鳳呈。守恩辭合浦，擅美掩連城。魚目應難近，誰知按劍情。
暗投明珠
作者：崔藩（唐）

至寶看懷袖，明珠出後收。向人光不定，離掌勢難留。皎澈虛臨夜，孤圓冷瑩秋。乍來驚月落，疾轉怕星流。有淚甘瑕棄，無媒自暗投。今朝感恩處，將欲報隋侯。
泗濱得石磬
作者：李勳（唐）

浮磬潛清深，依依呈碧潯。出水見貞質，在懸含玉音。對此喜還歎，幾秋還到今。器古契良覿，韻和諧宿心。何為值明鑒，適得離幽沈。自茲入清廟，無複泥沙侵。
詠興五首：解印出公府
作者：白居易（唐）

解印出公府，鬥藪塵土衣。百吏放爾散，雙鶴隨我歸。歸來履道宅，下馬入柴扉。馬嘶返舊櫪，鶴舞還故池。雞犬何忻忻，鄰裡亦依依。年顏老去日，生計勝前時。有帛禦冬寒，有穀防歲饑。飽於東方朔，樂於榮啟期。人生且如此，此外吾不知。
詠興五首：出府歸吾廬
作者：白居易（唐）

出府歸吾廬，靜然安且逸。更無客幹謁，時有僧問疾。家僮十餘人，櫪馬三四匹。慵發經旬臥，興來連日出。出遊愛何處，嵩碧伊瑟瑟。況有清和天，正當疏散日。身閑自為貴，何必居榮秩。心足即非貧，豈唯金滿室。吾觀權勢者，苦以身徇物。炙手外炎炎，履冰中慄慄。朝饑口忘味，夕惕心憂失。但有富貴名，而無富貴實。
詠興五首：池上有小舟
作者：白居易（唐）

池上有小舟，舟中有胡床。床前有新酒，獨酌還獨嘗。燻若春日氣，皎如秋水光。可洗機巧心，可蕩塵垢腸。岸曲舟行遲，一曲進一觴。未知幾曲醉，醉入無何鄉。寅緣潭島間，水竹深青蒼。身閒心無事，白日為我長。我若未忘世，雖閒心亦忙。世若未忘我，雖退身難藏。我今異於是，身世交相忘。
詠興五首：四月池水滿
作者：白居易（唐）

四月池水滿，龜遊魚躍出。吾亦愛吾池，池邊開一室。人魚雖異族，其樂歸於一。且與爾為徒，逍遙同過日。爾無羨滄海，蒲藻可委質。吾亦忘青雲，衡茅足容膝。況吾與爾輩，本非蛟龍匹。假如雲雨來，只是池中物。
詠興五首：小庭亦有月
作者：白居易（唐）

小庭亦有月，小院亦有花。可憐好風景，不解嫌貧家。菱角執笙簧，谷兒抹琵琶。紅綃信手舞，紫綃隨意歌。村歌與社舞，客哂主人誇。但問樂不樂，豈在鐘鼓多。客告暮將歸，主稱日未斜。請客稍深酌，願見朱顏酡。客知主意厚，分數隨口加。堂上燭未秉，座中冠已峨。左顧短紅袖，右命小青娥。長跪謝貴客，蓬門勞見過。客散有餘興，醉臥獨吟哦。幕天而席地，誰奈劉伶何。
秋涼閑臥
作者：白居易（唐）

殘暑晝猶長，早涼秋尚嫩。露荷散清香，風竹含疏韻。幽閒竟日臥，衰病無人問。薄暮宅門前，槐花深一寸。
酬思黯相公見過弊居戲贈
作者：白居易（唐）

軒蓋光照地，行人為裴回。呼傳君子出，乃是故人來。訪我入窮巷，引君登小臺。臺前多竹樹，池上無塵埃。貧家何所有，新酒三兩杯。停杯款曲語，上馬複遲回。留守不外宿，日斜宮漏催。但留金刀贈，未接玉山頹。家醞不敢惜，待君來即開。村妓不辭出，恐君囅然咍。
再授賓客分司
作者：白居易（唐）

優穩四皓官，清崇三品列。伊予再塵忝，內愧非才哲。俸錢七八萬，給受無虛月。分命在東司，又不勞朝謁。既資閑養疾，亦賴慵藏拙。賓友得從容，琴觴恣怡悅。乘籃城外去，系馬花前歇。六遊金穀春，五看龍門雪。吾若默無語，安知吾快活。吾欲更盡言，複恐人豪奪。應為時所笑，苦惜分司闕。但問適意無，豈論官冷熱。
把酒
作者：白居易（唐）

把酒仰問天，古今誰不死。所貴未死間，少憂多歡喜。窮通諒在天，憂喜即由己。是故達道人，去彼而取此。勿言未富貴，久忝居祿仕。借問宗族間，幾人拖金紫。勿憂漸衰老，且喜加年紀。試數班行中，幾人及暮齒。朝餐不過飽，五鼎徒為爾。夕寢止求安，一衾而已矣。此外皆長物，於我雲相似。有子不留金，何況兼無子。
首夏
作者：白居易（唐）

林靜蚊未生，池靜蛙未鳴。景長天氣好，竟日和且清。春禽餘哢在，夏木新陰成。兀爾水邊坐，翛然橋上行。自問一何適，身閑官不輕。料錢隨月用，生計逐日營。食飽慚伯夷，酒足愧淵明。壽倍顏氏子，富百黔婁生。有一即為樂，況吾四者並。所以私自慰，雖老有心情。
代鶴
作者：白居易（唐）

我本海上鶴，偶逢江南客。感君一顧恩，同來洛陽陌。洛陽寡族類，皎皎唯兩翼。貌是天與高，色非日浴白。主人誠可戀，其奈軒庭窄。飲啄雜雞群，年深損標格。故鄉渺何處，雲水重重隔。誰念深籠中，七換摩天翮。
立秋夕有懷夢得
作者：白居易（唐）

露簟荻竹清，風扇蒲葵輕。一與故人別，再見新蟬鳴。是夕涼飆起，閑境入幽情。回燈見棲鶴，隔竹聞吹笙。夜茶一兩杓，秋吟三數聲。所思渺千里，雲外長洲城。
哭崔常侍晦叔
作者：白居易（唐）

頑賤一拳石，精珍百煉金。名價既相遠，交分何其深。中誠一以合，外物不能侵。逶迤二十年，與世同浮沈。晚有退閑約，白首歸雲林。垂老忽相失，悲哉口語心。春日嵩高陽，秋夜清洛陰。丘園共誰蔔，山水共誰尋。風月共誰賞，詩篇共誰吟。花開共誰看，酒熟共誰斟。惠死莊杜口，鐘歿師廢琴。道理使之然，從古非獨今。吾道自此孤，我情安可任。唯將病眼淚，一灑秋風襟。
新秋曉興
作者：白居易（唐）

濁暑忽已退，清宵未全長。晨釭耿殘焰，宿合凝微香。喔喔雞下樹，輝輝日上樑。枕低茵席軟，臥穩身入床。睡足景猶早，起初風乍涼。展張小屏幛，收拾生衣裳。還有惆悵事，遲遲未能忘。拂鏡梳白髮，可憐冰照霜。
秋日與張賓客舒著作同遊龍門醉中狂歌凡二百三十八字
作者：白居易（唐）

秋天高高秋光清，秋風嫋嫋秋蟲鳴。嵩峰餘霞錦綺卷，商嶺老人自追逐，蓬丘逸士相逢迎。南出鼎門十八裡，並轡踟躕下西岸，扣舷容與繞中汀。開懷曠達無所繫，翠藻蔓長孔雀尾，綵船櫓急寒雁聲。家醞一壺白玉液，暫停杯觴輟吟詠，我有狂言君試聽。丈夫一生有二志，況吾頭白眼已暗，終日戚促何所成。不如展眉開口笑，
履信池櫻桃島上醉後走筆送別舒員外兼寄宗正李卿考功崔郎中
作者：白居易（唐）

櫻桃島前春，去春花萬枝。忽憶與宗卿閑飲日，蹋葉悲秋複憶春，池邊樹下重殷勤。今朝一酌臨寒水，
秋池獨泛
作者：白居易（唐）

蕭疏秋竹籬，清淺秋風池。一隻短舫艇，一張斑鹿皮。皮上有野叟，手中持酒卮。半酣箕踞坐，自問身為誰。嚴子垂釣日，蘇門長嘯時。悠然意自得，意外何人知。
冬日早起閑詠
作者：白居易（唐）

水塘耀初旭，風竹飄餘霰。幽境雖目前，不因閑不見。晨起對爐香，道經尋兩卷。晚坐拂琴塵，秋思彈一遍。此外更無事，開尊時自勸。何必東風來，一杯春上面。
歲暮
作者：白居易（唐）

慘澹歲雲暮，窮陰動經旬。霜風裂人面，冰雪摧車輪。而我當是時，獨不知苦辛。晨炊廩有米，夕爨廚有薪。夾帽長覆耳，重裘寬裹身。加之一杯酒，煦嫗如陽春。洛城士與庶，比屋多饑貧。何處爐有火，誰家甑無塵。如我飽暖者，百人無一人。安得不慚愧，放歌聊自陳。
南池早春有懷
作者：白居易（唐）

朝遊北橋上，晚憩南塘畔。西日雪全銷，東風冰盡泮。蓰蓰魚尾掉，瞥瞥鵝毛換。泥暖草芽生，沙虛泉脈散。晴芳冒苔島，宿潤侵蒲岸。洛下日初長，江南春欲半。時光共拋擲，人事堪嗟歎。倚棹忽尋思，去年池上伴。
古意
作者：白居易（唐）

脈脈複脈脈，美人千里隔。不見來幾時，瑤草三四碧。玉琴聲悄悄，鸞鏡塵冪冪。昔為連理枝，今作分飛翮。寄書多不達，加飯終無益。心腸不自寬，衣帶何由窄。
山遊示小妓
作者：白居易（唐）

雙鬟垂未合，三十才過半。本是綺羅人，今為山水伴。春泉共揮弄，好樹同攀玩。笑容共底迷，酒思風前亂。紅凝舞袖急，黛慘歌聲緩。莫唱楊柳枝，無腸與君斷。
神照禪師同宿
作者：白居易（唐）

八年三月晦，山梨花滿枝。龍門水西寺，夜與遠公期。晏坐自相對，密語誰得知。前後際斷處，一念不生時。
張常侍相訪
作者：白居易（唐）

西亭晚寂寞，鶯散柳陰繁。水戶簾不卷，風床蓆自翻。忽聞車馬客，來訪蓬蒿門。況是張常侍，安得不開尊。
早夏遊宴
作者：白居易（唐）

雖慵興猶在，雖老心猶健。昨日山水遊，今朝花酒宴。山榴豔似火，王蕊飄如霰。榮落逐瞬遷，炎涼隨刻變。未收木綿褥，已動蒲葵扇。且喜物與人，年年得相見。
感白蓮花
作者：白居易（唐）

白白芙蓉花，本生吳江濆。不與紅者雜，色類自區分。誰移爾至此，姑蘇白使君。初來苦憔悴，久乃芳氛氳。月月葉換葉，年年根生根。陳根與故葉，銷化成泥塵。化者日已遠，來者日複新。一為池中物，永別江南春。忽想西涼州，中有天寶民。埋歿漢父祖，孳生鬍子孫。已忘鄉土戀，豈念君親恩。生人尚複爾，草木何足雲。
詠所樂
作者：白居易（唐）

獸樂在山谷，魚樂在陂池。蟲樂在深草，鳥樂在高枝。所樂雖不同，同歸適其宜。不以彼易此，況論是與非。而我何所樂，所樂在分司。分司有何樂，樂哉人不知。官優有祿料，職散無羈縻。懶與道相近，鈍將閑自隨。昨朝拜表回，今晚行香歸。歸來北窗下，解巾脫塵衣。冷泉灌我頂，暖水濯四肢。體中幸無疾，臥任清風吹。心中又無事，坐任白日移。或開書一篇，或引酒一卮。但得如今日，終身無厭時。
思舊
作者：白居易（唐）

閑日一思舊，舊遊如目前。再思今何在，零落歸下泉。退之服硫黃，一病訖不痊。微之煉秋石，未老身溘然。杜子得丹訣，終日斷腥羶。崔君誇藥力，經冬不衣綿。或疾或暴夭，悉不過中年。唯予不服食，老命反遲延。況在少壯時，亦為嗜慾牽。但耽葷與血，不識汞與鉛。饑來吞熱物，渴來飲寒泉。詩役五藏神，酒汩三丹田。隨日合破壞，至今粗完全。齒牙未缺落，肢體尚輕便。已開第七秩，飽食仍安眠。且進杯中物，其餘皆付天。
寄盧少尹
作者：白居易（唐）

老誨心不亂，莊戒形太勞。生命既能保，死籍亦可逃。嘉餚與旨酒，信是腐腸膏。豔聲與麗色，真為伐性刀。補養在積功，如裘集眾毛。將欲致千里，可得差一毫。顏回何為者，簟瓢才自給。肥醲不到口，年不登三十。張蒼何為者，染愛浩無際。妾媵填後房，竟壽百餘歲。蒼壽有何德，回夭有何辜。誰謂具聖體，不如肥瓠軀。遂使世俗心，多疑仙道書。寄問盧先生，此理當何如。
池上清晨候皇甫郎中
作者：白居易（唐）

曉景麗未熱，晨飆鮮且涼。池幽綠蘋合，霜潔白蓮香。深掃竹間徑，靜拂松下床。玉柄鶴翎扇，銀罌雲母漿。屏除無俗物，瞻望唯清光。何人擬相訪，嬴女從蕭郎。
詠懷
作者：白居易（唐）

我知世無幻，了無幹世意。世知我無堪，亦無責我事。由茲兩相忘，因得長自遂。自遂意何如，閑官在閑地。閑地唯東都，東都少名利。閑官是賓客，賓客無牽累。嵇康日日懶，畢卓時時醉。酒肆夜深歸，僧房日高睡。形安不勞苦，神泰無憂畏。從官三十年，無如今氣味。鴻雖脫羅弋，鶴尚居祿位。唯此未忘懷，有時猶內愧。
北窗三友
作者：白居易（唐）

今日北窗下，自問何所為。欣然得三友，三友者為誰。琴罷輒舉酒，酒罷輒吟詩。三友遞相引，迴圈無已時。一彈愜中心，一詠暢四肢。猶恐中有間，以酒彌縫之。豈獨吾拙好，古人多若斯。嗜詩有淵明，嗜琴有啟期。嗜酒有伯倫，三人皆吾師。或乏儋石儲，或穿帶索衣。絃歌複觴詠，樂道知所歸。三師去已遠，高風不可追。三友遊甚熟，無日不相隨。左擲白玉卮，右拂黃金徽。興酣不疊紙，走筆操狂詞。誰能持此詞，為我謝親知。縱未以為是，豈以我為非。
吟四雖
作者：白居易（唐）

酒酣後，歌歇時。請君添一酌，聽我吟四雖。年雖老，
裴侍中晉公以集賢林亭即事詩三十六韻見贈猥蒙徵和才拙詞繁輒廣為五百言以伸酬獻
作者：白居易（唐）

三江路千里，五湖天一涯。何如集賢第，中有平津池。池勝主見覺，景新人未知。竹森翠琅玕，水深洞琉璃。水竹以為質，質立而文隨。文之者何人，公來親指麾。疏鑿出人意，結構得地宜。靈襟一搜索，勝概無遁遺。因下張沼沚，依高築階基。嵩峰見數片，伊水分一支。南溪修且直，長波碧逶迤。北館壯複麗，倒影紅參差。東島號晨光，杲曜迎朝曦。西嶺名夕陽，杳曖留落暉。前有水心亭，動盪架漣漪。後有開闔堂，寒溫變天時。幽泉鏡泓澄，怪石山欹危。春葩雪漠漠，夏果珠離離。主人命方舟，宛在水中坻。親賓次第至，酒樂前後施。解纜始登泛，山遊仍水嬉。沿洄無滯礙，向背窮幽奇。瞥過遠橋下，飄旋深澗陲。管絃去縹緲，羅綺來霏微。棹風逐舞回，梁塵隨歌飛。宴餘日雲暮，醉客未放歸。高聲索彩箋，大笑催金卮。唱和筆走疾，問答杯行遲。一詠清兩耳，一酣暢四肢。主客忘貴賤，不知俱是誰。客有詩魔者，吟哦不知疲。乞公殘紙墨，一掃狂歌詞。維雲社稷臣，赫赫文武姿。十授丞相印，五建大將旗。四朝致勳華，一身冠皋夔。去年才七十，決赴懸車期。公志不可奪，君恩亦難希。從容就中道，勉黽來保釐。貂蟬雖未脫，鸞皇已不羈。曆徵今與古，獨步無等夷。陸賈功業少，二疏官秩卑。乘舟範蠡懼，辟穀留侯饑。豈若公今日，身安家國肥。羊祜在漢南，空留峴首碑。柳惲在江南，只賦汀洲詩。謝安入東山，但說攜蛾眉。山簡醉高陽，唯聞倒接z5。豈如公今日，餘力兼有之。願公壽如山，安樂長在茲。願我比蒲稗，永得相因依。
晚歸香山寺，因詠所懷
作者：白居易（唐）

我年日已老，我身日已閑。閑出都門望，但見水與山。關塞碧巖巖，伊流清潺潺。中有古精舍，軒戶無扃關。岸草歇可藉，徑蘿行可攀。朝隨浮雲出，夕與飛鳥還。吾道本迂拙，世途多險艱。嘗聞嵇呂輩，尤悔生疏頑。巢悟入箕潁，皓知返商巔。豈唯樂肥遁，聊複祛憂患。吾亦從此去，終老伊嵩間。
張常侍池涼夜閑宴贈諸公
作者：白居易（唐）

竹橋新月上，水岸涼風至。對月五六人，管絃三兩事。留連池上酌，款曲城外意。或嘯或謳吟，誰知此閑味。回看市朝客，矻矻趨名利。朝忙少遊宴，夕困多眠睡。清涼屬吾徒，相逢勿辭醉。
和皇甫郎中秋曉同登天宮閣言懷六韻
作者：白居易（唐）

碧天忽已高，白日猶未短。玲瓏曉樓閣，清脆秋絲管。張翰一杯酣，嵇康終日懶。塵中足憂累，雲外多疏散。病木斧斤遺，冥鴻羈絏斷。逍遙二三子，永願為閑伴。
送呂漳州
作者：白居易（唐）

今朝一壺酒，言送漳州牧。半自要閒遊，愛花憐草綠。花前下鞍馬，草上攜絲竹。行客飲數杯，主人歌一曲。端居惜風景，屢出勞僮僕。獨醉似無名，借君作題目。
短歌曲
作者：白居易（唐）

世人求富貴，多為奉嗜慾。盛衰不自由，得失常相逐。問君少年日，苦學將幹祿。負笈塵中游，抱書雪前讀。布衾不周體，藜茹才充腹。三十登宦途，五十被朝服。奴溫新挾纊，馬肥初食粟。未敢議歡遊，尚為名檢束。耳目聾暗後，堂上調絲竹。牙齒缺落時，盤中堆酒肉。彼來此已去，外餘中不足。少壯與榮華，相避如寒燠。青雲去地遠，白日經天速。從古無奈何，短歌聽一曲。
詠懷
作者：白居易（唐）

高人樂丘園，中人慕官職。一事尚難成，兩途安可得。遑遑幹世者，多苦時命塞。亦有愛閒人，又為窮餓逼。我今幸雙遂，祿仕兼遊息。未嘗羨榮華，不省勞心力。妻孥與婢僕，亦免愁衣食。所以吾一家，面無憂喜色。
府西亭納涼歸
作者：白居易（唐）

避暑府西亭，晚歸有閑思。夏淺蟬未多，綠槐陰滿地。頻寬衫解領，馬穩人攏轡。面上有涼風，眼前無俗事。路經府門過，落日照官次。牽聯縲絏囚，奔走塵埃吏。低眉悄不語，誰複知茲意。憶得五年前，晚衙時氣味。
老熱
作者：白居易（唐）

一飽百情足，一酣萬事休。何人不衰老，我老心無憂。仕者拘職役，農者勞田疇。何人不苦熱，我熱身自由。臥風北窗下，坐月南池頭。腦涼脫烏帽，足熱濯清流。慵發晝高枕，興來夜泛舟。何乃有餘適，只緣無過求。或問諸親友，樂天是與不。亦無別言語，多道天悠悠。悠悠君不知，此味深且幽。但恐君知後，亦來從我遊。
新秋喜涼，因寄兵部楊侍郎
作者：白居易（唐）

外強火未退，中銳金方戰。一夕風雨來，炎涼隨數變。徐徐炎景度，稍稍涼飆扇。枕簟忽淒清，巾裳亦輕健。老夫納秋候，心體殊安便。睡足一屈伸，搔首摩挲面。褰簾對池竹，幽寂如僧院。俯觀遊魚群，仰數浮雲片。閑忙各有趣，彼此寧相見。昨日聞慕巢，召對延英殿。
懶放二首，呈劉夢得、吳方之
作者：白居易（唐）

青衣報平旦，呼我起盥櫛。今早天氣寒，郎君應不出。又無賓客至，何以銷閑日。已向微陽前，暖酒開詩帙。朝憐一床日，暮愛一爐火。床暖日高眠，爐溫夜深坐。雀羅門懶出，鶴發頭慵裹。除卻劉與吳，何人來問我。
六十六
作者：白居易（唐）

病知心力減，老覺光陰速。五十八歸來，今年六十六。鬢絲千萬白，池草八九綠。童稚盡成人，園林半喬木。看山倚高石，引水穿深竹。雖有潺湲聲，至今聽未足。
三適贈道友
作者：白居易（唐）

褐綾袍厚暖，臥蓋行坐披。紫氈履寬穩，蹇步頗相宜。足適已忘履，身適已忘衣。況我心又適，兼忘是與非。三適今為一，怡怡複熙熙。禪那不動處，混沌未鑿時。此固不可說，為君強言之。
洛陽春贈劉李二賓客
作者：白居易（唐）

水南冠蓋地，城東桃李園。雪消洛陽堰，春入永通門。淑景方靄靄，遊人稍喧喧。年豐酒漿賤，日晏歌吹繁。中有老朝客，華髮映朱軒。從容三兩人，藉草開一尊。尊前春可惜，身外事勿論。明日期何處，杏花遊趙村。
寒食
作者：白居易（唐）

人老何所樂，樂在歸鄉國。我歸故園來，九度逢寒食。故園在何處，池館東城側。四鄰梨花時，二月伊水色。豈獨好風土，仍多舊親戚。出去恣歡遊，歸來聊燕息。有官供祿俸，無事勞心力。但恐優穩多，微躬銷不得。
和裴令公一日日一年年雜言見贈
作者：白居易（唐）

一日日，作老翁。一年年，過春風。公心不以貴隔我，公有功德在生民，何因得作自由身。前日魏王潭上宴連夜，不敢與公閑中爭第一，亦應佔得第二第三人。
享惠昭太子廟樂章
作者：李逢吉（唐）

既潔酒醴，聿陳熟腥。肅將震念，昭格儲靈。展矣禮典，燻然德馨。愔愔管磬，亦具是聽。
望京樓上寄令狐華州
作者：李逢吉（唐）

祇役滯南服，頹思屬暮年。閑上望京臺，萬山蔽其前。落日歸飛翼，連翩東北天。涪江適在下，為我久潺湲。中葉成文教，德威清遠邊。頒條信徒爾，華發生蒼然。寄懷三峰守，岐路隔雲煙。
再赴襄陽，辱宣武相公貽詩，今用奉酬
作者：李逢吉（唐）

解韍辭丹禁，揚旌去赤墀。自驚非素望，何力及清時。又據三公席，多慚四老祠。峴山風已遠，棠樹事難追。江漢饒春色，荊蠻足夢思。唯憐吐鳳句，相示鑿龍期。
奉送李相公重鎮襄陽
作者：李逢吉（唐）

海內埏埴遍，漢陰旌旆還。望留丹闕下，恩在紫霄間。冰雪背秦嶺，風煙經武關。樹皆人尚愛，轅即吏曾攀。自惜兩心合，相看雙鬢斑。終期謝戎務，同隱鑿龍山。
和嚴揆省中宿齋遇令狐員外當直之作
作者：李逢吉（唐）

致齋分直宿南宮，越石盧諶此夜同。位極班行猶念舊，竟夕文昌知有月，可憐如在庾樓中。
奉酬忠武李相公見寄
作者：李逢吉（唐）

直繼先朝衛與英，能移孝友作忠貞。劍門失險曾縛虎，惠連忽贈池塘句，又遣羸師破膽驚。
酬致政楊祭酒見寄
作者：李逢吉（唐）

初還相印罷戎旃，獲守皇居在紫煙。妄比酇侯功蔑爾，十載別離那可道，倍令驚喜見來篇。
送令狐秀才赴舉
作者：李逢吉（唐）

子有雄文藻思繁，齠年射策向金門。前隨鸞鶴登霄漢，那堪兩地生離緒，蓬戶長扃行旅喧。
郡齋臥疾贈晝上人
作者：於頔（唐）

夙陪翰墨徒，深論窮文格。麗則風騷後，公然我詞客。晚依方外友，極理探精賾。吻合南北宗，晝公我禪伯。尤明性不染，故我行貞白。隨順令得解，故我言芳澤。霅水漾清潯，吳山橫碧岑。含珠複蘊玉，價重雙南金。的皪曜奇彩，淒清流雅音。商聲發楚調，調切譜瑤琴。吳山為我高，霅水為我深。萬景徒有象，孤雲本無心。眾木豈無聲，椅桐有清響。眾耳豈不聆，鐘期有真賞。高潔古人操，素懷夙所仰。覿君冰雪姿，祛我淫滯想。常吟柳惲詩，苕浦久相思。逮此遠為郡，蘋洲芳草衰。逢師年臘長，值我病容羸。共話無生理，聊用契心期。
和丘員外題湛長史舊居
作者：於頔（唐）

蕭條曆山下，水木無氛滓。王門結長裾，巖扃怡暮齒。昔賢枕高躅，今彥仰知止。依依矚煙霞，眷眷返墟裡。湛生久已沒，丘也亦同恥。立言鹹不朽，何必在青史。
寒夜聞霜鐘
作者：盧景亮（唐）

洪鐘發長夜，清響出層岑。暗入繁霜切，遙傳古寺深。何城亂遠漏，幾處雜疏砧。已警離人夢，仍沾旅客襟。待時當命侶，抱器本無心。倘若無知者，誰能設此音。
南溪詩
作者：李渤（唐）

玄巖麗南溪，新泉發幽色。巖泉孕靈秀，雲煙紛崖壁。斜峰信天插，奇洞固神闢。窈窕去未窮，環回勢難極。玉池似無水，玄井昏不測。仙戶掩複開，乳膏凝更滴。丹砂有遺址，石徑無留跡。南眺蒼梧雲，北望洞庭客。蕭條風煙外，爽朗形神寂。若值浮丘翁，從此謝塵役。
喜弟淑再至為長歌
作者：李渤（唐）

前年別時秋九月，白露吹霜金吹烈。離鴻一別影初分，廬山峨峨倚天碧，捧排空崖千萬尺。社榜長題高士名，自負心機四十年，羞聞社客山中篇。憂時魂夢憶歸路，吾吟行路五十篇，盡說江南數千里。自憐兄弟今五人，長兄年少曾落托，拔劍沙場隨衛霍。口裡雖譚周孔文，非論疾惡志如霜，更覺臨泉心似鐵。第三之兄更奇異，卻愁清逸不幹時，高蹤大器無人知。倘逢感激許然諾，卷中筆落星漢搖，洞裡丹靈鬼神泣。嗟餘流浪心最狂，廣海青山殊未足，逢著高樓還醉宿。朝走安公櫪上駒，雲騰浪走勢未衰，鶴膝蜂腰豈能障。送爾為文殊不識，
留別南溪二首
作者：李渤（唐）

常歎春泉去不回，我今此去更難來。欲知別後留情處，手種巖花次第開。如雲不厭蒼梧遠，似雁逢春又北歸。惟有隱山溪上月，年年相望兩依依。
桂林歎雁
作者：李渤（唐）

三朝四黜倦遐徵，往復皆愁萬里程。爾解分飛卻回去，我方從此向南行。
享惠昭太子廟樂章
作者：孟簡（唐）

喧喧金石容既缺，肅肅羽駕就行列。緱山遺響昔所聞，廟庭進旅今攸設。
擬古
作者：孟簡（唐）

劍客不誇貌，主人知此心。但營纖毫義，肯計千萬金。勇發看鷙擊，憤來聽虎吟。平生貴酬德，刃敵無幽深。
詠歐陽行周事
作者：孟簡（唐）

有客西北逐，驅馬次太原。太原有佳人，神豔照行雲。座上轉橫波，流光注夫君。夫君意蕩漾，即日相交歡。定情非一詞，結念誓青山。生死不變易，中誠無間言。此為太學徒，彼屬北府官。中夜欲相從，嚴城限軍門。白日欲同居，君畏仁人聞。忽如隴頭水，坐作東西分。驚離腸千結，滴淚眼雙昏。本達京師回，賀期相追攀。宿約始乖阻，彼憂已纏綿。高髻若黃鸝，危鬢如玉蟬。纖手自整理，剪刀斷其根。柔情託侍兒，為我遺所歡。所歡使者來，侍兒因複前。抆淚取遺寄，深誠祈為傳。封來贈君子，願言慰窮泉。使者回復命，遲遲蓄悲酸。詹生喜言旋，倒履走迎門。長跪聽未畢，驚傷涕漣漣。不飲亦不食，哀心百千端。襟情一夕空，精爽旦日殘。哀哉浩然氣，潰散歸化元。短生雖別離，長夜無阻難。雙魂終會合，兩劍遂蜿蜒。丈夫早通脫，巧笑安能幹。防身本苦節，一去何由還。後生莫沈迷，沈迷喪其真。
惜分陰
作者：孟簡（唐）

業廣因功苦，拳拳志士心。九流難酌挹，四海易消沈。對景嗟移晷，窺園詎改陰。三冬勞聚學，駟景重兼金。刺股情方勵，偷光思益深。再中如可冀，終嗣絕編音。
嘉禾合穎
作者：孟簡（唐）

玉燭將成歲，封人亦自歌。八方沾聖澤，異畝發嘉禾。共秀芳何遠，連莖瑞且多。穎低甘露滴，影亂惠風過。表稔由神化，為祥識氣和。因知興嗣歲，王道舊無頗。
賦得亞父碎玉鬥
作者：孟簡（唐）

獻謀既我違，積憤從心痗。鴻門入已迫，赤帝時潛退。寶位方苦競，玉鬥何情愛。猶看虹氣凝，詎惜冰姿碎。而嗟大事返，當起千里悔。誰為西楚王，坐見東城潰。
酬施先輩
作者：孟簡（唐）

襄陽才子得聲多，四海皆傳古鏡歌。樂府正聲三百首，梨園新入教青娥。
寄李十員外
作者：王仲舒（唐）

百丈懸泉舊臥龍，欲將肝膽佐時雍。惟愁又入煙霞去，知在廬峰第幾重。
訪羊尊師
作者：孫革（唐）

松下問童子，言師採藥去。只在此山中，雲深不知處。
晚眺
作者：汪萬於（唐）

杖策倚柴門，泉聲隔岸聞。夕陽諸嶺出，晴雪萬山分。靜對豺狼窟，幽觀鹿豕群。今宵寒月近，東北掃浮雲。
亞父碎玉鬥
作者：何儒亮（唐）

嬴女昔解網，楚王有遺躅。破關既定秦，碎首聞獻玉。貞姿應刃散，清響因風續。匪徇切泥功，將明懷璧辱。莫量漢祖德，空受項君勖。事去見前心，千秋渭水綠。
贈毛仙翁
作者：李宗閔（唐）

不知仙客佔青春，肌骨才教稱兩旬。俗眼暫驚相見日，殘藥倘能沾朽質，願將霄漢永為鄰。
池州夫子廟麟臺
作者：韋表微（唐）

二儀既閉，三象乃乖。聖道埋鬱，人心不開。上無文武，下有定哀。籲嗟麟兮，孰為來哉。周雖不綱，孔實嗣聖。詩書既刪，禮樂大定。勸善懲惡，奸邪乃正。籲嗟麟兮，克昭符命。聖與時合，代行位尊。苟或乖戾，身窮道存。於昭魯邑，棲遲孔門。籲嗟麟兮，孰知其仁。運極數殘，德至時否。楚國浸廣，秦封益侈。牆仞迫厄，崎嶇闕裡。籲嗟麟兮，靡有攸止。世治則麟，世亂則麇。出非其時，麋鹿同群。孔不自聖，麟不自祥。籲嗟麟兮，天何所亡。
五雜組
作者：雍裕之（唐）

五雜組，刺繡窠。往復還，織錦梭。不得已，戍交河。
剪綵花
作者：雍裕之（唐）

敢競桃李色，自呈刀尺功。蝶猶迷剪翠，人豈辨裁紅。
春晦送客
作者：雍裕之（唐）

野酌亂無巡，送君兼送春。明年春色至，莫作未歸人。
自君之出矣
作者：雍裕之（唐）

自君之出矣，寶鏡為誰明。思君如隴水，長聞嗚咽聲。
四氣
作者：雍裕之（唐）

春禽猶競囀，夏木忽交陰。稍覺秋山遠，俄驚冬霰深。
四色
作者：雍裕之（唐）

壺中冰始結，盤上露初圓。何意瑤池雪，欲奪鶴毛鮮。道士牛已至，仙家鳥亦來。骨為神不朽，眼向故人開。勞魴蓮渚內，汗馬火旗間。平生血誠盡，不獨左輪殷。已見池盡墨，誰言突不黔。漆身恩未報，貂裘弊豈嫌。
大言
作者：雍裕之（唐）

四溟杯淥醑，五嶽髻青螺。揮汗曾成雨，畫地亦成河。
細言
作者：雍裕之（唐）

蚊眉自可託，蝸角豈勞爭。欲效絲毫力，誰知螻蟻誠。
山中桂
作者：雍裕之（唐）

八樹拂丹霄，四時青不凋。秋風何處起，先嫋最長條。
蘆花
作者：雍裕之（唐）

夾岸複連沙，枝枝搖浪花。月明渾似雪，無處認漁家。
江邊柳
作者：雍裕之（唐）

嫋嫋古堤邊，青青一樹煙。若為絲不斷，留取系郎船。
江上山
作者：雍裕之（唐）

綺霞明赤岸，錦纜繞丹枝。楚客正愁絕，西風且莫吹。
遊絲
作者：雍裕之（唐）

遊絲何所似，應最似春心。一向風前亂，千條不可尋。
柳絮
作者：雍裕之（唐）

無風才到地，有風還滿空。緣渠偏似雪，莫近鬢毛生。
殘鶯
作者：雍裕之（唐）

花闌鶯亦懶，不語似含情。何言百囀舌，唯餘一兩聲。
早蟬
作者：雍裕之（唐）

一聲清溽暑，幾處促流年。志士心偏苦，初聞獨泫然。
秋蛩
作者：雍裕之（唐）

雨絕蒼苔地，月斜青草階。蛩鳴誰不怨，況是正離懷。
江上聞猿
作者：雍裕之（唐）

楓岸月斜明，猿啼旅夢驚。愁多腸易斷，不待第三聲。
折柳贈行人
作者：雍裕之（唐）

那言柳亂垂，盡日任風吹。欲識千條恨，和煙折一枝。
題蒲葵扇
作者：雍裕之（唐）

傾心曾向日，在手幸搖風。羨爾逢提握，知名自謝公。
贈苦行僧
作者：雍裕之（唐）

幽深紅葉寺，清淨白毫僧。古殿長鳴磬，低頭禮晝燈。
兩頭纖纖
作者：雍裕之（唐）

兩頭纖纖八字眉，半白半黑燈影帷。腷腷膊膊曉禽飛，磊磊落落秋果垂。
了語
作者：雍裕之（唐）

掃卻煙塵寇初剿，深水高林放魚鳥。雞人唱絕殘漏曉，仙樂拍終天悄悄。
不了語
作者：雍裕之（唐）

浮名世利知多少，朝市喧喧塵擾擾。車馬交馳往復來，鐘鼓相催天又曉。
聽彈沈湘
作者：雍裕之（唐）

賈誼投文吊屈平，瑤琴能寫此時情。秋風一奏沈湘曲，流水千年作恨聲。
豪家夏冰詠
作者：雍裕之（唐）

金錯銀盤貯賜冰，清光如聳玉山稜。無論塵客閑停扇，直到消時不見蠅。
宿棣華館聞雁
作者：雍裕之（唐）

不堪旅宿棣花館，況有離群鴻雁聲。一點秋燈殘影下，不知寒夢幾回驚。
農家望晴
作者：雍裕之（唐）

嘗聞秦地西風雨，為問西風早晚回。白髮老農如鶴立，麥場高處望雲開。
宮人斜
作者：雍裕之（唐）

幾多紅粉委黃泥，野鳥如歌又似啼。應有春魂化為燕，年來飛入未央棲。
曲江池上
作者：雍裕之（唐）

殷勤春在曲江頭，全藉群仙佔勝遊。何必三山待鸞鶴，年年此地是瀛洲。
奉和顏使君真卿與陸處士羽登妙喜寺三癸亭
作者：皎然（唐）

秋意西山多，列岑縈左次。繕亭曆三癸，疏趾鄰什寺。元化隱靈蹤，始君啟高誄。誅榛養翹楚，鞭草理芳穗。俯砌披水容，逼天掃峰翠。境新耳目換，物遠風煙異。倚石忘世情，援雲得真意。嘉林幸勿剪，禪侶欣可庇。衛法大臣過，佐遊群英萃。龍池護清澈，虎節到深邃。徒想嵊頂期，於今沒遺記。
奉陪陸使君長源、裴端公樞春遊東西武丘寺
作者：皎然（唐）

雲水夾雙剎，遙疑湧平陂。入門見藏山，元化何由窺。曳組探詭怪，停驄訪幽奇。情高氣為爽，德暖春亦隨。瑤草自的皪，蕙樓爭蔽虧。金精落壞陵，劍彩沈古池。一覽匝天界，中峰步未移。應嘉生公石，列坐援松枝。
奉和陸使君長源夏月遊太湖
作者：皎然（唐）

庾公心曠遠，府事局耳目。遂與南湖遊，虛襟滌煩燠。始知皇天意，積水在亭育。細流信不讓，動物欣所蓄。萬頃合天容，洗然無雲族。峭蒨矚仙嶺，超遙隨明牧。知公愛澄清，波靜氣亦肅。已見橫流極，況聞長鯨戮。中洲暫採蘋，南郡思剖竹。向夕分好風，飄然送歸舳。
奉和崔中丞使君論李侍禦萼登爛柯山宿石橋寺效小謝體
作者：皎然（唐）

常愛謝公郡，幽期願相從。果回青驄臆，共躡玄仙蹤。靈境若彷彿，爛柯思再逢。飛梁丹霞接，古局蒼苔封。往想冥昧理，誰親冰雪容。蕙樓聳空界，蓮宇開中峰。昔化沖虛鶴，今藏護法龍。雲窺香樹遝，月見色天重。永夜寄岑寂，清言滌心胸。盛遊千年後，書在巖中松。
同顏使君真卿、李侍禦萼遊法華寺登鳳翅山望太湖
作者：皎然（唐）

雙峰開鳳翅，秀出南湖州。地勢抱郊樹，山威增郡樓。正逢周柱史，來會魯諸侯。緩步淩彩蒨，清鐃發颼飀。披雲得靈境，拂石臨芳洲。積翠遙空碧，含風廣澤秋。蕭辰資麗思，高論驚精修。何似鐘山集，徵文及惠休。
奉陪陸使君長源諸公遊支硎寺
作者：皎然（唐）

嘗覽高逸傳，山僧有遺蹤。佐遊繼雅篇，嘉會何由逢。塵世即下界，色天當上峰。春暉遍眾草，寒色留高松。繚繞彩雲合，參差綺樓重。瓊葩灑巾舄，石de清心胸。靈境若可託，道情知所從。
奉陪鄭使君諤遊太湖至洞庭山登上真觀卻望湖水
作者：皎然（唐）

郡齋得無事，放舟下南湖。湖中見仙邸，果與心賞俱。不遠風物變，忽如寰宇殊。背雲視層崖，別是登蓬壺。突兀盤水府，參差遝天衢。回瞻平蕪盡，洪流豁中區。氣吞江山勢，色淨氛靄無。靈長習水德，勝勢當地樞。朝宗動歸心，萬裡思鴻途。
奉和袁使君高，郡中新亭會張煉師晝會二上人
作者：皎然（唐）

置亭隱城堞，事簡跡易幽。公性崇儉素，雅才非廣求。傍簷竹雨清，拂案杉風秋。不移府中步，登茲如遠遊。坐覺詩思高，俯知物役休。虛寂偶禪子，逍遙親道流。更聞臨川作，下節安能酬。
奉和陸使君長源水堂納涼效曹劉體
作者：皎然（唐）

柳家陶暑亭，意遠不可齊。煩襟蕩朱弦，高步援綠荑。愛公滿亭客，來是清風攜。瀅渟前溪上，曠望古郡西。六月正中伏，水軒氣常淒。野香襲荷芰，道性親鳧鷖。禪子顧惠休，逸民重劉黎。乃知高世量，不以出處暌。
夏日奉陪陸使君長源公堂集
作者：皎然（唐）

府中自清遠，六月高梧間。寥亮泛雅瑟，逍遙扣玄關。嶺雲與人靜，庭鶴隨公閑。動息諒兼遂，茲情即東山。
九日和於使君思上京親故
作者：皎然（唐）

霽景滿水國，我公望江城。碧山與黃花，爛熳多秋情。搖落見松柏，歲寒比忠貞。歡娛在鴻都，是日思朝英。
伏日就湯評事衡湖上避暑
作者：皎然（唐）

大火方燥石，停雲晝亦收。將從賞心侶，寸景難遠遊。擁幾苦炎伏，出門望汀洲。回溪照軒宇，廣陌臨梧楸。釋悶命雅瑟，放情思亂流。更持無生論，可以清煩憂。
《奉和顏使君真卿修韻海》畢會諸文士東堂重校
作者：皎然（唐）

外學宗碩儒，遊焉從後進。恃以仁恕廣，不學門欄峻。著書裨理化，奉上表誠信。探討始河圖，紛綸歸海韻。親承大匠琢，況睹頹波振。錯簡記鉛槧，閱書移玉鎮。曷由旌不朽，盛美流歌引。
喜義興權明府自君山至，集陸處士羽青塘別業
作者：皎然（唐）

應難久辭秩，暫寄君陽隱。已見縣名花，會逢闈是粉。本自尋人至，寧因看竹引。身關白雲多，門佔春山盡。最賞無事心，籬邊釣溪近。
夏日集李司直縱溪齋
作者：皎然（唐）

修景屬良會，遠飆生煩襟。洩雲收淨綠，眾木積芳陰。疏滌府中務，迢遙湖上心。習閑得招我，賞夜宜泛琴。山近資性靜，月來寄情深。澹然若事外，豈藉隳華簪。
夏日題桐廬楊明府納涼山齋
作者：皎然（唐）

陶家無炎暑，自有林中峰。席上落山影，桐梢回水容。放懷涼風至，緩步清陰重。何事親堆案，猶多高世蹤。
和楊明府早秋遊法華寺
作者：皎然（唐）

釋事出縣合，初聞茲山靈。寺扉隱天色，影剎遙丁丁。碧峰委合遝，香蔓垂蓂苓。清景為公有，放曠雲邊亭。秋賞石潭潔，夜嘉杉月清。誦空性不昧，助道跡又經。是以於物理，紛然若未形。移來字人要，全與此道冥。
宿道士觀
作者：皎然（唐）

古觀秋木秀，冷然屬鮮飆。瓊葩被修蔓，柏實滿寒條。影殿山寂寂，寥天月昭昭。幽期寄仙侶，習定至中宵。清佩聞虛步，真官方宿朝。
冬日天井西峰張煉師所居
作者：皎然（唐）

採薪逢野泉，漸見棲閑所。坎坎山上聲，幽幽林中語。仙鄉何代隱，鄉服言亦楚。開水淨藥苗，掃雪候山侶。零葉聚敗籬，幽花積寒渚。冥冥孤鶴性，天外思輕舉。
奉同顏使君真卿開元寺經藏院會觀樹文殊碑
作者：皎然（唐）

萬國布殊私，千年降祖師。雁門傳法至，龍藏立言時。故實刊周典，新聲播魯詩。六銖那更拂，劫石盡無期。
奉同盧使君幼平遊精舍寺
作者：皎然（唐）

影剎西方在，虛空翠色分。人天霽後見，猿鳥定中聞。真界隱青壁，春山淩白雲。今朝石門會，千古仰斯文。
奉同顏使君真卿、袁侍禦駱駝橋玩月
作者：皎然（唐）

山中常見月，不及共遊時。水上恐將缺，林端愛落遲。烏驚憲府客，人詠鮑家詩。永夜南橋望，裴回若有期。
和邢端公登臺春望句，句有春字之什
作者：皎然（唐）

春日繡衣輕，春臺別有情。春煙間草色，春鳥隔花聲。春樹亂無次，春山遙得名。春風正飄蕩，春甕莫須傾。
經仙人渚即沈山下古人沈義白日升仙處
作者：皎然（唐）

日月人間短，何時此得仙。古山春已盡，遺渚事空傳。不見騰雲駕，徒臨洗藥泉。如今成逝水，翻使恨流年。
獨遊二首
作者：皎然（唐）

性野趣無端，春晴路又幹。逢泉破石弄，放鶴向雲看。好僻誰相似，從狂我自安。芳洲亦有意，步上白沙灘。臨水興不盡，虛舟可同嬉。還雲與歸鳥，若共山僧期。世事吾不預，此心誰得知。西峰有禪老，應見獨遊時。
遊溪待月
作者：皎然（唐）

溪色思泛月，沿洄欲未歸。殘燈逢水店，疏磬憶山扉。夜浦魚驚少，空林鵲繞稀。可中才望見，撩亂搗寒衣。
西溪獨泛
作者：皎然（唐）

道情何所寄，素舸漫流間。真性憐高鶴，無名羨野山。經寒叢竹秀，人靜片雲閑。泛泛誰為侶，唯應共月還。
早秋陪韓明府泛阮元公溪
作者：皎然（唐）

雨信清殘暑，蕭條古縣西。早涼生浦漵，秋意滿高低。前事雖堆案，閒情得溯溪。何言戰未勝，空寂用還齊。
九日陪顏使君真卿登水樓
作者：皎然（唐）

重陽荊楚尚，高會此難陪。偶見登龍客，同遊戲馬臺。風文向水疊，雲態擁歌回。持菊煩相問，捫襟愧不才。
與盧孟明別後宿南湖對月
作者：皎然（唐）

五湖生夜月，千里滿寒流。曠望煙霞盡，淒涼天地秋。相思路渺渺，獨夢水悠悠。何處空江上，裴回送客舟。
自義亭驛送李長史縱，夜泊臨平東湖
作者：皎然（唐）

長亭賓馭散，岐路起悲風。千里勤王事，驅車明月中。寒生洞庭水，夜度塞門鴻。處處堪傷別，歸來山又空。
出遊
作者：皎然（唐）

少時不見山，便覺無奇趣。狂發從亂歌，情來任閒步。此心誰共證，笑看風吹樹。
界石守風，望天竺、靈隱二寺
作者：皎然（唐）

山頂東西寺，江中旦暮潮。歸心不可到，松路在青霄。
《奉和顏使君真卿修韻海》畢，州中重宴
作者：皎然（唐）

世學高南郡，身封盛魯邦。九流宗韻海，七字揖文江。借賞雲歸堞，留歡月在窗。不知名教樂，千載與誰雙。
晦日陪顏使君白蘋洲集
作者：皎然（唐）

南朝分古郡，山水似湘東。堤月吳風在，湔裾楚客同。桂寒初結旆，蘋小欲成叢。時晦佳遊促，高歌聽未終。
冬至日陪裴端公使君清水堂集
作者：皎然（唐）

亞歲崇佳宴，華軒照淥波。渚芳迎氣早，山翠向晴多。推往知時訓，書祥辨政和。從公惜日短，留賞夜如何。
陪盧判官水堂夜宴
作者：皎然（唐）

暑氣當宵盡，裴回坐月前。靜依山堞近，涼入水扉偏。久是棲林客，初逢佐幕賢。愛君高野意，烹茗釣淪漣。
新秋同盧侍禦、薛員外白蘋洲月夜
作者：皎然（唐）

隔暑蘋洲近，迎涼欲泛舟。榮從憲府至，喜會夕郎遊。氣奪滄浪色，風欺汗漫流。誰言三伏夜，獨此月前秋。
夏日集裴錄事北亭避暑
作者：皎然（唐）

前林夏雨歇，為我生涼風。一室煩暑外，眾山清景中。忘歸親野水，適性許雲鴻。蕭散都曹吏，還將靜者同。
與王錄事會張徵君姊妹煉師院玩雪兼懷清會上人
作者：皎然（唐）

何意廉從事，還來會默仙。寒空驚雪遍，春意入歌偏。瑤草三花發，瓊林七葉連。飄颻過柳寺，應滿譯經前。
和李侍禦萼歲初夜集處士書閣
作者：皎然（唐）

遲賢新置閣，高意此郊居。古徑行春早，新窗見月初。放歌還倚瑟，講道亦觀書。為我留禪位，來逢此會疏。
湯評事衡水亭會覺禪師
作者：皎然（唐）

山侶相逢少，清晨會水亭。雪晴松葉翠，煙暖藥苗青。靜對滄洲鶴，閑看古寺經。應憐叩關子，了義共心冥。
與朝陽山人張朝夜集湖亭，賦得各言其志
作者：皎然（唐）

洞庭孤月在，秋色望無邊。零露積衰草，寒螿鳴古田。茫茫區中想，寂寂塵外緣。從此悟浮世，胡為傷暮年。
晦夜李侍禦萼宅集招潘述、湯衡、海上人飲茶賦
作者：皎然（唐）

晦夜不生月，琴軒猶為開。牆東隱者在，淇上逸僧來。茗愛傳花飲，詩看卷素裁。風流高此會，曉景屢裴回。
寄昱上人上方居
作者：皎然（唐）

厭向人間住，逢山欲懶歸。片雲閑似我，日日在禪扉。地靜松陰遍，門空鳥語稀。夜涼疏磬盡，師友自相依。
夏日與綦毋居士、昱上人納涼
作者：皎然（唐）

為依爐峰住，境勝增道情。涼日暑不變，空門風自清。坐援香實近，轉愛綠蕪生。宗炳青霞士，如何知我名。
建元寺集皇甫侍禦書閣
作者：皎然（唐）

不因居佛裡，無事得相逢。名重朝端望，身高俗外蹤。機閑看淨水，境寂聽疏鐘。宣室恩長在，知君志未從。
郭北尋徐主簿別業
作者：皎然（唐）

近依城北住，幽遠少人知。積雪行深巷，閑雲繞古籬。竹花冬更發，橙實晚仍垂。還共巖中鶴，今朝下淥池。
題報德寺清幽上人西峰
作者：皎然（唐）

陳世凋亡後，仁祠識舊山。帝鄉喬木在，空見白雲還。雙塔寒林外，三陵暮雨間。此中難戰勝，君獨啟禪關。
題鄭谷江畔桐齋
作者：皎然（唐）

客齋開別住，坐佔綠江濆。流水非外物，閑雲長屬君。浮榮未可累，曠達若為群。風起高梧下，清弦日日聞。
和閻士和李蕙冬夜重集
作者：皎然（唐）

郡理日閑曠，洗心宿香峰。雙林秋見月，萬壑靜聞鐘。佩玉行山翠，交麾動水容。如何股肱守，塵外得相從。
《春日陪顏使君真卿、皇甫曾西亭重會韻海》諸生
作者：皎然（唐）

為重南臺客，朝朝會魯儒。暄風眾木變，清景片雲無。峰翠飄簷下，溪光照座隅。不將簪艾隔，知與道情俱。
寒食日同陸處士行報德寺，宿解公房
作者：皎然（唐）

古寺章陵下，潛公住幾年。安心生軟草，灌頂引春泉。寂寂傳燈地，寥寥禁火天。世間多暗室，白日為誰懸。
兵馬曹季良宅夜集
作者：皎然（唐）

清景不可失，尋君趣有餘。身高避事後，道長問心初。出處名則異，遊從跡何疏。吟看刻盡燭，笑卷讀殘書。露彩生筆硯，風音入庭除。平明仙侶散，觳觫動回車。
同李侍禦萼、李判官集陸處士羽新宅
作者：皎然（唐）

素風千戶敵，新語陸生能。借宅心常遠，移籬力更弘。釣絲初種竹，衣帶近裁藤。戎佐推兄弟，詩流得友朋。柳陰容過客，花徑許招僧。不為牆東隱，人家到未曾。
題報恩寺惟照上人房
作者：皎然（唐）

上界雨色幹，涼宮日遲遲。水文披菡萏，山翠動罘罳。中有清真子，愔愔步閑墀。手縈頗黎縷，願證黃金姿。旋草階下生，看心當此時。
尋天目徐君
作者：皎然（唐）

常見仙翁變姓名，豈知松子號初平。逢人不道往來處，三花落地君猶在，笑撫安期昨日生。
同李著作縱題塵外上人院
作者：皎然（唐）

百緣唯有什公瓶，萬法但看一字經。從遣鳥喧心不動，禪伴欲邀何著作，空音宜向夜中聽。
題周諫別業
作者：皎然（唐）

隱身苕上欲如何，不著青袍愛綠蘿。柳巷任疏容馬入，若訪禪齋遙可見，竹窗書幌共煙波。
同李中丞洪水亭夜集
作者：皎然（唐）

佳人但莫吹參差，正憐月色生酒卮。山公取醉不關我，為愛尊前白鷺鶿。
題秦系山人麗句亭
作者：皎然（唐）

獨將詩教領諸生，但看青山不愛名。滿院竹聲堪愈疾，亂床花片足忘情。
春夜集陸處士居玩月
作者：皎然（唐）

欲賞芳菲肯待辰，忘情人訪有情人。西林可是無清景，只為忘情不記春。
寄題雲門寺梵月無側房
作者：皎然（唐）

越山千萬雲門絕，西僧貌古還名月。清朝掃石行道歸，林下眠禪看松雪。
法華寺上方題江上人禪空
作者：皎然（唐）

路入松聲遠更奇，山光水色共參差。中峰禪寂一僧在，坐對梁朝老桂枝。
冬日山行過薛徵君
作者：皎然（唐）

我行倦修阪，四顧無平陸。雨霽鳴鷹鸇，天寒聚麋鹿。幽人訪名士，家在南岡曲。菜實縈小園，稻花繞山屋。深居寡憂悔，勝境怡耳目。徵心尚與我，永言謝浮俗。
往丹陽尋陸處士不遇
作者：皎然（唐）

遠客殊未歸，我來幾惆悵。叩關一日不見人，行人無數不相識，獨立雲陽古驛邊。鳳翅山中思本寺，他日相期那可定，閑僧著處即經年。
集湯評事衡湖上望微雨
作者：皎然（唐）

蒼涼遠景中，雨色緣山有。雲送滿洞庭，風吹繞楊柳。蕭蕭解輕袂，盡日隨林叟。
九日與陸處士羽飲茶
作者：皎然（唐）

九日山僧院，東籬菊也黃。俗人多泛酒，誰解助茶香。
夜過康錄事造會兄弟
作者：皎然（唐）

愛君門館夜來清，瓊樹雙枝是弟兄。月在詩家偏足思，風過客位更多情。
題沈少府書齋
作者：皎然（唐）

不下南昌縣，書齋每日閑。野花當砌落，溪鳥逐人還。有興常臨水，無時不見山。千峰數可盡，不出小窗間。
春夜與諸公同宴呈陸郎中
作者：皎然（唐）

南國宴佳賓，交情老倍親。月慚紅淚燭，花笑白頭人。寶瑟緪餘怨，瓊枝不讓春。更聞歌子夜，桃李豔妝新。
九日阻雨簡高侍禦
作者：皎然（唐）

江上重雲起，何曾裛□塵。不能成落帽，翻欲更摧巾。素發閑依枕，黃花暗待人。且應攜下價，芒屨就諸鄰。
晚春尋桃源觀
作者：皎然（唐）

武陵何處訪仙鄉，古觀雲根路已荒。細草擁壇人跡絕，全覺此身離俗境，玄機亦可照迷方。
同盧使君幼平郊外送閻侍禦歸臺
作者：皎然（唐）

留餞飛旌駐，離亭草色間。柏臺今上客，竹使舊朝班。日落東西水，天寒遠近山。古江分楚望，殘柳入隋關。戀闕心常積，回軒日不閑。芳辰倚門道，猶得及春還。
同劉二十八院長述舊言懷感時書事奉寄澧州張員外使君五十二韻之作因其韻增至八十通贈二君子
作者：柳宗元（唐）

弱歲遊玄圃，先容幸棄瑕。名勞長者記，文許後生誇。鷃翼嘗披隼，蓬心類倚麻。繼酬天祿署，俱尉甸侯家。憲府初收跡，丹墀共拜嘉。分行參瑞獸，傳點亂宮鴉。執簡寧循枉，持書每去邪。鸞鳳標魏闕，熊武負崇牙。辨色宜相顧，傾心自不嘩。金爐仄流月，紫殿啟晨霞。未竟遷喬樂，俄成失路嗟。還如渡遼水，更似謫長沙。別怨秦城暮，途窮越嶺斜。訟庭閑枳棘，候吏逐麋麚。三載皇恩暢，千年聖曆遐。朝宗延駕海，師役罷梁溠。京邑搜貞幹，南宮步渥窪。世惟材是梓，人仰驥中驊。欻刺苗入地，仍逾贛石崖。禮容垂gb琫，戍備響錏鍜。寵即郎官舊，威從太守加。建旟翻鷙鳥，負弩繞文蛇。冊府榮八命，中闈盛六珈。肯隨胡質矯，方惡馬融奢。褒德符新換，懷仁道並遮。俗嫌龍節晚，朝訝介圭賒。禹貢輸苞匭，周官賦秉秅。雄風吞七澤，異產控三巴。即事觀農稼，因時展物華。秋原被蘭葉，春渚漲桃花。令肅軍無擾，程懸市禁貰。不應虞竭澤，寧複歎棲苴。蹀躞騶先駕，籠銅鼓報衙。染毫東國素，濡印錦溪砂。貨積舟難泊，人歸山倍畬。吳歈工折柳，楚舞舊傳芭。隱幾松為曲，傾樽石作汙。寒初榮橘柚，夏首薦枇杷。祀變荊巫禱，風移魯婦髽。已聞施愷悌，還睹正奇邪。慕友慚連璧，言姻喜附葭。沉埋全死地，流落半生涯。入郡腰恆折，逢人手盡叉。敢辭親恥汙，唯恐長疵瘕。善幻迷冰火，齊諧笑柏塗。東門牛屢飯，中散蝨空爬。逸戲看猿鬥，殊音辨馬撾。渚行狐作孽，林宿鳥為ff。同病憂能老，新聲厲似姱。豈知千仞墜，只為一毫差。守道甘長絕，明心欲自gn。貯愁聽夜雨，隔淚數殘葩。梟族音常聒，豺群喙競呀。岸蘆翻毒蜃，溪竹鬥狂犘。野鶩行看弋，江魚或共叉。瘴氛恆積潤，訛火亟生煆。耳靜煩喧蟻，魂驚怯怒蛙。風枝散陳葉，霜蔓綖寒瓜。霧密前山桂，冰枯曲沼蕸。思鄉比莊舄，遁世遇眭誇。漁舍茨荒草，村橋臥古槎。禦寒衾用罽，挹水勺仍椰。窗蠹惟潛蠍，甍涎競綴蝸。引泉開故竇，護藥插新笆。樹怪花因槲，蟲憐目待蝦。驟歌喉易嗄，饒醉鼻成齇。曳捶牽羸馬，垂蓑牧艾豭。已看能類鱉，猶訝雉為鷨。誰採中原菽，徒巾下澤車。俚兒供苦筍，傖父饋酸楂。勸策扶危杖，邀持當酒茶。道流徵短褐，禪客會袈裟。香飯舂菰米，珍蔬折五茄。方期飲甘露，更欲吸流霞。屋鼠從穿兀，林狙任攫拏。春衫裁白紵，朝帽掛烏紗。屢歎恢恢網，頻搖肅肅罝。衰榮因蓂莢，盈缺幾蝦蟆。路識溝邊柳，城聞隴上笳。共思捐佩處，千騎擁青緺。
弘農公以碩德偉材屈於誣枉左官三歲復為大僚天監昭明人心感悅宗元竄仗湘浦拜賀末由謹獻詩五十韻以畢微志
作者：柳宗元（唐）

知命儒為貴，時中聖所臧。處心齊寵辱，遇物任行藏。關識新安地，封傳臨晉鄉。挺生推豹蔚，遐步仰龍驤。幹有千尋竦，精聞百煉鋼。茂功期舜禹，高韻狀羲黃。足逸詩書囿，鋒搖翰墨場。雅歌張仲德，頌祝魯侯昌。憲府初騰價，神州轉耀鋩。右言盈簡策，左轄備條綱。響切晨趨佩，煙濃近侍香。司儀六禮洽，論將七兵揚。合樂來儀鳳，尊祠重餼羊。卿材優柱石，公器擅巖廊。峻節臨衡嶠，和風滿豫章。人歸父母育，郡得股肱良。細故誰留念，煩言肯過防。璧非真盜客，金有誤持郎。龜虎休前寄，貂蟬冠舊行。訓刑方命呂，理劇複推張。直用明銷惡，還將道勝剛。敬逾齊國社，恩比召南棠。希怨猶逢怒，多容競忤強。火炎侵琬琰，鷹擊謬鸞凰。刻木終難對，焚芝未改芳。遠遷逾桂嶺，中徙滯餘杭。顧土雖懷趙，知天詎畏匡。論嫌齊物誕，騷愛遠遊傷。麗澤周群品，重明照萬方。鬥間收紫氣，臺上掛清光。福為深仁集，妖從盛德禳。秦民啼畎畝，周士舞康莊。採綬還垂艾，華簪更截肪。高居遷鼎邑，遙傅好書王。碧樹環金穀，丹霞映上陽。留歡唱容與，要醉對清涼。故友仍同裡，常僚每合堂。淵龍過許劭，冰鯉吊王祥。玉漏天門靜，銅駝禦路荒。澗瀍秋瀲灩，嵩少暮微茫。遵渚徒雲樂，沖天自不遑。降神終入輔，種德會明揚。獨棄傖人國，難窺夫子牆。通家殊孔李，舊好即潘楊。世議排張摯，時情棄仲翔。不言縲絏枉，徒恨纆徽長。賈賦愁單閼，鄒書怯大樑。炯心那自是，昭世懶佯狂。鳴玉機全息，懷沙事不忘。戀恩何敢死，垂淚對清湘。
酬韶州裴曹長使君寄道州呂八大使因以見示二十韻一首
作者：柳宗元（唐）

金馬嘗齊入，銅魚亦共頒。疑山看積翠，湞水想澄灣。標榜同驚俗，清明兩照奸。乘軺參孔僅，按節服侯狦。賈傅辭甯切，虞童發未sG。秉心方的的，騰口任es々。聖理高懸象，爰書降罰鍰。德風流海外，和氣滿人寰。禦魅恩猶貸，思賢淚自潸。在亡均寂寞，零落間惸鰥。夙志隨憂盡，殘肌觸瘴m5。月光搖淺瀨，風韻碎枯菅。海俗衣猶卉，山夷髻不鬟。泥沙潛虺蜮，榛莽鬥豺獌。循省誠知懼，安排只自憪。食貧甘莽鹵，被褐謝斕斒。遠物裁青罽，時珍饌白鷳。長捐楚客佩，未賜大夫環。異政徒雲仰，高蹤不可攀。空勞慰憔悴，妍唱劇妖嫻。
酬婁秀才將之淮南見贈之什
作者：柳宗元（唐）

遠棄甘幽獨，誰雲值故人。好音憐鎩羽，濡沫慰窮鱗。困志情惟舊，相知樂更新。浪遊輕費日，醉舞詎傷春。風月歡寧間，星霜分益親。已將名是患，還用道為鄰。機事齊飄瓦，嫌猜比拾塵。高冠餘肯賦，長鋏子忘貧。晼晚驚移律，暌攜忽此辰。開顏時不再，絆足去何因。海上銷魂別，天邊弔影身。只應西澗水，寂寞但垂綸。
酬婁秀才寓居開元寺，早秋月夜病中見寄
作者：柳宗元（唐）

客有故園思，瀟湘生夜愁。病依居士室，夢繞羽人丘。味道憐知止，遺名得自求。壁空殘月曙，門掩候蟲秋。謬委雙金重，難徵雜佩酬。碧霄無枉路，徒此助離憂。
初秋夜坐贈吳武陵
作者：柳宗元（唐）

稍稍雨侵竹，翻翻鵲驚叢。美人隔湘浦，一夕生秋風。積霧杳難極，滄波浩無窮。相思豈雲遠，即席莫與同。若人抱奇音，朱弦緪枯桐。清商激西顥，泛灩淩長空。自得本無作，天成諒非功。希聲閟大樸，聾俗何由聰。
晨詣超師院讀禪經
作者：柳宗元（唐）

汲井漱寒齒，清心拂塵服。閑持貝葉書，步出東齋讀。真源了無取，妄跡世所逐。遺言冀可冥，繕性何由熟。道人庭宇靜，苔色連深竹。日出霧露餘，青松如膏沐。澹然離言說，悟悅心自足。
贈江華長老
作者：柳宗元（唐）

老僧道機熟，默語心皆寂。去歲別舂陵，沿流此投跡。室空無侍者，巾屨唯掛壁。一飯不願餘，跏趺便終夕。風窗疏竹響，露井寒松滴。偶地即安居，滿庭芳草積。
巽上人以竹閑自採新茶見贈，酬之以詩
作者：柳宗元（唐）

芳叢翳湘竹，零露凝清華。複此雪山客，晨朝掇靈芽。蒸煙俯石瀨，咫尺淩丹崖。圓方麗奇色，圭璧無纖瑕。呼兒爨金鼎，餘馥延幽遐。滌慮發真照，還源蕩昏邪。猶同甘露飯，佛事燻毗耶。咄此蓬瀛侶，無乃貴流霞。
零陵贈李卿元侍禦簡吳武陵
作者：柳宗元（唐）

理世固輕士，棄捐湘之湄。陽光競四溟，敲石安所施。鎩羽集枯乾，低昂互鳴悲。朔雲吐風寒，寂曆窮秋時。君子尚容與，小人守競危。慘淒日相視，離憂坐自滋。尊酒聊可酌，放歌諒徒為。惜無協律者，窈眇弦吾詩。
界圍巖水簾
作者：柳宗元（唐）

界圍匯湘曲，青壁環澄流。懸泉粲成簾，羅注無時休。韻磬叩凝碧，鏘鏘徹巖幽。丹霞冠其巔，想像淩虛遊。靈境不可狀，鬼工諒難求。忽如朝玉皇，天冕垂前旒。楚臣昔南逐，有意仍丹丘。今我始北旋，新詔釋縲囚。採真誠眷戀，許國無淹留。再來寄幽夢，遺貯催行舟。
古東門行
作者：柳宗元（唐）

漢家三十六將軍，東方雷動橫陣雲。雞鳴函穀客如霧，當街一叱百吏走，馮敬胸中函匕首。兇徒側耳潛愜心，羌胡轂下一朝起，敵國舟中非所擬。安陵誰辨削礪功，
寄韋珩
作者：柳宗元（唐）

初拜柳州出東郊，道旁相送皆賢豪。回眸炫晃別群玉，桂州西南又千里，灕水鬥石麻蘭高。陰森野葛交蔽日，饑行夜坐設方略，籠銅枹鼓手所操。奇瘡釘骨狀如箭，邇來氣少筋骨露，蒼白瀄汩盈顛毛。君今矻矻又竄逐，聖恩倘忽念地葦，十年踐蹈久已勞。幸因解網入鳥獸，
奉和楊尚書郴州追和故李中書夏日登北樓十韻之作依本詩韻次用
作者：柳宗元（唐）

郡樓有遺唱，新和敵南金。境以道情得，人期幽夢尋。層軒隔炎暑，迥野恣窺臨。鳳去徽音續，芝焚芳意深。遊鱗出陷浦，唳鶴繞仙岑。風起三湘浪，雲生萬裡陰。宏規齊德宇，麗藻競詞林。靜契分憂術，閑同遲客心。驊騮當遠步，鶗鴂莫相侵。今日登高處，還聞梁父吟。
楊尚書寄郴筆知是小生本樣令更商榷使盡其功輒獻長句
作者：柳宗元（唐）

截玉銛錐作妙形，貯雲含霧到南溟。尚書舊用裁天詔，桂陽卿月光輝遍，毫末應傳顧兔靈。
南省轉牒欲具江國圖令盡通風俗故事
作者：柳宗元（唐）

聖代提封盡海壖，狼荒猶得紀山川。華夷圖上應初錄，南宮有意求遺俗，試檢周書王會篇。
與浩初上人同看山寄京華親故
作者：柳宗元（唐）

海畔尖山似劍鋩，秋來處處割愁腸。若為化得身千億，散上峰頭望故鄉。
再至界圍巖水簾遂宿巖下
作者：柳宗元（唐）

發春念長違，中夏欣再睹。是時植物秀，杳若臨懸圃。歊陽訝垂冰，白日驚雷雨。笙簧潭際起，鸛鶴雲間舞。古苔凝青枝，陰草濕翠羽。蔽空素彩列，激浪寒光聚。的皪沉珠淵，鏘鳴捐佩浦。幽巖畫屏倚，新月玉鉤吐。夜涼星滿川，忽疑眠洞府。
詔追赴都回寄零陵親故
作者：柳宗元（唐）

每憶纖鱗遊尺澤，翻愁弱羽上丹霄。岸傍古堠應無數，次第行看別路遙。
過衡山見新花開卻寄弟
作者：柳宗元（唐）

故國名園久別離，今朝楚樹發南枝。晴天歸路好相逐，正是峰前回雁時。
汨羅遇風
作者：柳宗元（唐）

南來不作楚臣悲，重入修門自有期。為報春風汨羅道，莫將波浪枉明時。
朗州竇常員外寄劉二十八詩，見促行騎走筆酬贈
作者：柳宗元（唐）

投荒垂一紀，新詔下荊扉。疑比莊周夢，情如蘇武歸。賜環留逸響，五馬助徵騑。不羨衡陽雁，春來前後飛。
離觴不醉，至驛卻寄相送諸公
作者：柳宗元（唐）

無限居人送獨醒，可憐寂寞到長亭。荊州不遇高陽侶，一夜春寒滿下廳。
北還登漢陽北原題臨川驛
作者：柳宗元（唐）

驅車方向闕，回首一臨川。多壘非餘恥，無謀終自憐。亂松知野寺，餘雪記山田。惆悵樵漁事，今還又落然。
善謔驛和劉夢得酹淳于先生
作者：柳宗元（唐）

水上鵠已去，亭中鳥又鳴。辭因使楚重，名為救齊成。荒壟遽千古，羽觴難再傾。劉伶今日意，異代是同聲。
詔追赴都二月至灞亭上
作者：柳宗元（唐）

十一年前南渡客，四千裡外北歸人。詔書許逐陽和至，驛路開花處處新。
李西川薦琴石
作者：柳宗元（唐）

遠師騶忌鼓鳴琴，去和南風愜舜心。從此他山千古重，殷勤曾是奉徽音。
同劉二十八哭呂衡州，兼寄江陵李元二侍禦
作者：柳宗元（唐）

衡嶽新摧天柱峰，士林憔悴泣相逢。只令文字傳青簡，遙想荊州人物論，幾回中夜惜元龍。
奉酬楊侍郎丈因送八叔拾遺戲贈詔追南來諸賓二首
作者：柳宗元（唐）

貞一來時送彩箋，一行歸雁慰驚弦。翰林寂寞誰為主，鳴鳳應須早上天。一生判卻歸休，謂著南冠到頭。冶長雖解縲絏，無由得見東周。
商山鄰路有孤松往來斫以為明好事者憐之編竹成楥遂其生植感而賦詩
作者：柳宗元（唐）

孤松停翠蓋，託根臨廣路。不以險自防，遂為明所誤。幸逢仁惠意，重此藩籬護。猶有半心存，時將承雨露。
衡陽與夢得分路贈別
作者：柳宗元（唐）

十年憔悴到秦京，誰料翻為嶺外行。伏波故道風煙在，今朝不用臨河別，垂淚千行便濯纓。
重別夢得
作者：柳宗元（唐）

二十年來萬事同，今朝岐路忽西東。皇恩若許歸田去，晚歲當為鄰舍翁。
三贈劉員外
作者：柳宗元（唐）

信書成自誤，經事漸知非。今日臨岐別，何年待汝歸。
再上湘江
作者：柳宗元（唐）

好在湘江水，今朝又上來。不知從此去，更遣幾年回。
清水驛叢竹天水趙雲餘手種一十二莖
作者：柳宗元（唐）

簷下疏篁十二莖，襄陽從事寄幽情。只應更使伶倫見，寫盡雌雄雙鳳鳴。
長沙驛前南樓感舊
作者：柳宗元（唐）

海鶴一為別，存亡三十秋。今來數行淚，獨上驛南樓。
桂州北望秦驛，手開竹徑至釣磯，留待徐容州
作者：柳宗元（唐）

幽徑為誰開，美人城北來。王程倘餘暇，一上子陵臺。
登柳州城樓寄漳汀封連四州
作者：柳宗元（唐）

城上高樓接大荒，海天愁思正茫茫。驚風亂颭芙蓉水，共來百越文身地，猶自音書滯一鄉。
柳州寄丈人周韶州
作者：柳宗元（唐）

越絕孤城千萬峰，空齋不語坐高舂。印文生綠經旬合，丈人本自忘機事，為想年來憔悴容。